ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
CONSILIUL LOCAL

REFERAT DE APROBARE
la proiectul de hotărâre

cu privire la aprobarea modului de valorificare a cantității de 558,64 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Vatra Dornei

Inițiez prezentul proiect de hotărâre cu următoarele argumente:

În fondul forestier proprietatea publică a Municipiului Câmpulung Moldovenesc administrat de Ocolul Silvic Vatra Dornei există o cantitate de 558,64 mc lemn fasonat compusă din buștean gater – 220,80 mc, lemn construcții rurale (lemn de lucru cu capătul gros de maxim 24 cm) – 56,98 mc  și lemn de foc – 280,86 mc., material lemnos provenit dintr-o partidă de arbori infestați (arbori cursă) exploatată în baza serviciilor de protecție a pădurilor.

Conform prevederilor Regulamentului de valorificare a masei lemnoase din fondul forestier proprietate publică aprobat prin Hotărârea Guvernului României numărul 715 din 05 octombrie 2017, cu modificările și completările ulterioare, trebuie aprobat de Consiliul Local al Municipiului Câmpulung Moldovenesc prețul și modul de valorificare a lemnului fasonat provenit din fondul forestier proprietate publică a unității administrativ-teritoriale.

Prin Hotărârea Consiliului Local  al Municipiului Câmpulung Moldovenesc numărul 54/2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc modificată prin HCL 43/2025, este reglementată vânzarea prin licitație publică a lemnului de gater și vânzarea directă a materialului lemnos de foc și a celui de lucru cu diametrul la capătul gros de maxim 24 cm către cetățenii municipiului Câmpulung Moldovenesc.

Prin adresa numărul 11239 din 08.09.2026 Ocolul Silvic Vatra Dornei ne informează că și pentru stocurile de lemn construcții rurale (lemn de lucru cu capătul gros de maxim 24 cm) și lemn de foc este indicat să procedăm la valorificarea acestora prin licitație publică deoarece nu există solicitări de vânzare directă pentru aceste sortimente și totodată vânzarea prin licitație publică poate genera venituri mai mari la bugetul local.
Vânzarea prin licitație publică a stocului de 220,80 mc buștean gater cu prețul de pornire la licitație care se calculează de la prețul stabilit prin actul de punere în valoare a masei lemnoase majorat cu 60% la care se adaugă costul exploatării cu T.V.A. inclus este în conformitate cu HCL 54/2023 cu modificările și completările ulterioare.
Am propus ca și pentru stocurile de 56,98 mc lemn construcții rurale (lemn de lucru cu capătul gros de maxim 24 cm) și 280,86 mc lemn de foc prețul de pornire la licitație să se calculeze de la prețul stabilit prin actul de punere în valoare a masei lemnoase majorat cu 60% la care se adaugă costul exploatării cu T.V.A. inclus.

Vânzarea prin licitație publică a cantității de 558,64 mc este cel mai eficient mod de valorificare deoarece se realizează în perioade de timp mult mai reduse decât vânzarea directă și poate realiza venituri mai mari la bugetul local datorită concurenței specifice generate de acest tip de vânzare.
       Cu aceste argumente supun Consiliului Local spre dezbatere şi aprobare  prezentul proiect de hotărâre.

PRIMAR,
Negură Mihăiţă
